section_heading: Kritike
paragraph_text: Brian Tallerico s UGO-a dao je filmu ocjenu "A" i rekao kako je to "najbolji vestern nakon Nepomirljivih". Dodao je, "S nevjerojatnim vizualnim doživljajem, izvedbama vrijednim nagrada i scenarijem koji vrijedi rizika, Jesse James je remek-djelo i jedan od najboljih filmova godine."<ref>  Kurt Loder s MTV-a je rekao, "Ako moram izvlačiti klišeje kao što su 'vrijedan Oscara', zasigurno bih izabrao ovaj film, zbog više stvari."<ref>  Richard Roeper u televizijskoj emisiji Ebert & Ropeper je rekao, "Ako volite klasične i gizdave vesterne kao što su McCabe i gđa. Miller i Jahači na duge staze, onda je ovo film za vas."<ref>  Filmski kritičar Stephen Whitty iz Star-Ledgera dao je filmu četiri zvjezdice i nazvao ga "epskim filmom koji je dijelom monografija, dijelom tužna balada i nadasve portret našeg vremena, gledanog u udaljenom zrcalu." Whitty je dodao da je film "daleko superiorniji" i "dosljedniji svom svijetu" nego U 3:10 za Yumu.<ref>  Josh Rosenblat iz The Austin Chronicle dao je filmu tri i pol zvjezdice te rekao kako se film "hvata mnogih klasičnih vestern metafora - prolaska vremena, impozantnih krajolika, trajne usamljenosti, ležernog nasilja - i označava njihove krajnje rubove."<ref>